  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова 2023-тӥ арын Удмуртиысь ёрос эмъяськонниосысь син эмъян кабинетъёсы 11 асэрказ ужась рефрактометръёс но 18 пневмотонометръёс басьтозы. Тӥрлык «Здравоохранение» йӧскалык ӵектосъя вуоз. Со сярысь элькунысь тазалыкез утёнъя министерстволэн пресс-службаез ивортӥз. Синъёсты эскеронъя выль тӥрлык 16 эмъюртэ вуоз: Алнаш, Шаркан, Юкаменск, Пичи Пурга, Сарапул, Камбарка, Балезино, Ува, Эгра, Кез, Грак, Якшур-Бӧдья, Дэри ёрос эмъяськонниосы, Гразовысь ёроскуспо эмъюртэ, Воткаысь но Сарапулысь кар эмъртъёсы. « Выль тӥрлыкен эмчиос кулэ диагностика лэсьтыны, кылсярысь, синпуш зӥбетэз мертаны, быгатозы. Со эскерон диспансеризацилэн нырысетӥ люкетаз пыре но секыт висенъёсты, глаукома кадь, вазьгес шедьтыны луонлык сётэ. Глаукома вӧсь карытэк, нош кутсконаз воксё симптомъёстэк ортче. Ӵемысь висисьёс эмчиослы бер, синтэм луон калэ вуэм бере вазисько. Али Удмуртиын глаукомая диспансерной учётын 13,5 сюрс адями сылэ, офтальмологи пациентъёс пӧлын ӧлексы луонлэн со валтӥсь мугез луэ. Соин ик 40 арес тырмем бере синпуш зӥбетэз котькуд ар эскероно » Елена Леонова, Удмуртиысь тазалыкез утёнъя министерстволэн офтальмологияя штатсьӧр ужасез, элькунысь офтальмологи эмъюртлэн валтӥсь эмчиезлэн воштӥсез Йӧскалык ӵектос улсын Удмуртие озьы ик УЗИ лэсьтон системаос, эндоскопической тӥрлык, выль рентген-аппаратъёс но маммографъёс вуозы. Тодэ вайытом, азьвылгес Ижысь 2 номеро кар эмъюртэ эксперт классъем «Рускан 60» УЗИ-аппарат вуиз.  Тегъёс: эмъяськонниос тӥрлык Удмуртия  